ল্যাটিন আমেরিকান ঔপন্যাসিক, বুদ্ধিজীবী, রাজনীতিবিদ (যদিও মারিও বার্গাস য়োসার মতো প্রেসিডেন্ট নির্বাচনে অংশগ্রহণ করেননি, এমনকি কোনো দলের সঙ্গে সক্রিয়ও ছিলেন না) জন্মের পর থেকে পিতার কূটনৈতিক চাকরিজনিত কারণে এবং পরে বিষয়টি নিজেরই মজ্জাগত হয়ে যাওয়ায় সারাক্ষণই হাঙরের মতো এ-দেশ থেকে ও-দেশে ঘুরে বেড়িয়েছেন। উইলিয়াম স্টাইরন কার্লোস ফুয়েন্তেসের সঞ্চরণশীলতার বিষয়টি বলেছেন, কিন্তু হাঙরের মতো দাঁত বসানোর বিষয়টি বলেননি। তিনি যেখানে দাঁত বসিয়েছেন, ছিঁড়ে কেটে ছিন্নভিন্ন করে ফেলেছেন।